b'\n_START_ARTICLE_\nO kralju Matja\xc5\xbeu\n_START_SECTION_\nII. V. I. KRALJ MATJA\xc5\xbd IN TUR\xc5\xa0KI SULTAN\n_START_PARAGRAPH_\nNeko\xc4\x8d je \xc5\xa1el kralj Matja\xc5\xbe k tur\xc5\xa1kemu sultanu. Sultan ga je povpra\xc5\xa1eval, \xc4\x8de pozna kralja Matja\xc5\xbea. Kralj Matja\xc5\xbe mu je odgovarjal, da je ravno tak\xc5\xa1en kot on, da tudi on zna igrati violino. Pred odhodom je kralj Matja\xc5\xbe na vrata napisal, da je bil tu prav on. Turki ga kmalu ujamejo in odpeljejo do sultana. Ta ga zasli\xc5\xa1i ali je res on kralj Matja\xc5\xbe. Sultan mu je dal na izbiro, kaj ima raj\xc5\xa1i da ga da obesiti ali da mu vzame glavo in kralj Matja\xc5\xbe se je odlo\xc4\x8dil za vislice. Vso pot do meje se je kralj Matja\xc5\xbe smejal, sultan pa ni vedel \xc4\x8demu ta smeh. Sme\xc5\xa1no mu je bilo samo to, da so konji vlekli le prednji kolesi, zadnji pa sta se samo kotalili. Ko pridejo na mejo, postavijo vislice in takrat kralj Matja\xc5\xbe prosi sultana za zadnjo \xc5\xbeeljo pred smrtjo. Sultan mu dovoli in kralj Matja\xc5\xbe s svojo pi\xc5\xa1\xc4\x8daljo pokli\xc4\x8de na pomo\xc4\x8d svoje prijatelje. Vojaki so hitro prijezdili, obkolili sultana in ga obesili na vislice, ki so bili sicer namenjene kralju Matja\xc5\xbeu. Sedaj je sultan visel na vislicah obrnjen proti domu in je lahko gledal svojo Tur\xc4\x8dijo. Kralj Matja\xc5\xbe se je vrnil in vladal svojemu ljudstvu vse do smrti.\n_START_SECTION_\nII. V. II. KRALJ MATJA\xc5\xbd IN TUR\xc5\xa0KI PA\xc5\xa0A\n_START_PARAGRAPH_\nKralj Matja\xc5\xbe si v boju s Turki, nadene tur\xc5\xa1ko obleko. Pome\xc5\xa1al se je med branjevce in trgovce in brez problemov pri\xc5\xa1el v mesto. Ves dan je prodajal v bli\xc5\xbeini pa\xc5\xa1inega \xc5\xa1otora in opazoval tur\xc5\xa1ko vojsko. Vedel je \xc4\x8disto vse o pa\xc5\xa1i, tudi to koliko skled hrane je pojedel za kosilo. Naslednji dan je kralj Matja\xc5\xbe napisal pismo pa\xc5\xa1i in mu povedal da ve o njemu veliko stvari in da ima vse pre\xc5\xa1teto. Pa\xc5\xa1 je bil zelo prestra\xc5\xa1en in \xc5\xbee naslednji dan je kralj Matja\xc5\xbe zasedel njegov grad.\n_START_SECTION_\nII. V. III. KRALJ MATJA\xc5\xbd IN NJEGOVI LENUHI\n_START_PARAGRAPH_\nKralj Matja\xc5\xbe je opazoval tri lenuhe. Le\xc5\xbeali so pod drevesom z odprtimi usti, da bi sadje kar padlo v njihova usta, saj se jim ni dalo potresti drevesa. Kralj Matja\xc5\xbe jih je odpeljal s seboj domov. Vsi so se lepo redili, saj so lepo skrbeli za njih. Vse kar so po\xc4\x8deli, je bilo to da so pili in jedli ter le\xc5\xbeali cele dneve. Ko se jih je kralj Matja\xc5\xbe naveli\xc4\x8dal jih je odslovil. Vendar lenuhi niso hoteli oditi. Slu\xc5\xbeabnik je predlagal, da se jih bo re\xc5\xa1il le tako, da bo za\xc5\xbegal hi\xc5\xa1o. In res, hi\xc5\xa1o so za\xc5\xbegali, ker pa se lenuhom ni dalo vstati in oditi iz hi\xc5\xa1e, so vsi trije zgoreli in kralj Matja\xc5\xbe se jih je le re\xc5\xa1il.\n_START_SECTION_\nII. V. IV. KRALJ MATJA\xc5\xbd IN NEDOL\xc5\xbdNI GOSPODJE\n_START_PARAGRAPH_\nKralj Matja\xc5\xbe se je odpravil na obisk v je\xc4\x8do k uporni gospodi. Vsak, ki ga je vpra\xc5\xa1al zakaj je v je\xc4\x8di, mu je odgovoril da je nedol\xc5\xbeen. Med jetniki je bil tudi Cigan, ki je bil tudi po krivem v je\xc4\x8di, saj je ukradel samo koko\xc5\xa1 in ni\xc4\x8d drugega ni storil. Kralj Matja\xc5\xbe je ukazal, da morajo Cigana izpustiti, saj se bodo druga\xc4\x8de \xc5\xa1e vsi preostali Cigani nau\xc4\x8dili krasti koko\xc5\xa1i in to ne bi bilo dobro. In Cigan je bil re\xc5\xa1en zapora.\n_START_SECTION_\nII. V. V. O ZADOVOLJNEM \xc4\x8cLOVEKU\n_START_PARAGRAPH_\nKralj Matja\xc5\xbe je imel kar nekaj slu\xc5\xbeabnikov, neko\xc4\x8d pa je njegov najljub\xc5\xa1i slu\xc5\xbeabnik zbolel. Poklicali so k njemu vse znanstvenike, vendar nih\xc4\x8de mu ni znal pomagati. Nek star \xc4\x8dlovek pa je imel re\xc5\xa1itev, da bo ozdravel, \xc4\x8de se bo obrisal v srajco zadovoljnega \xc4\x8dloveka. Kralj je poslal poiskati po kraljestvu najbolj zadovoljnega \xc4\x8dloveka. Ko so kon\xc4\x8dno naleteli na nekega pastirja, ki je bil zelo zadovoljen s svojim \xc5\xbeivljenjem, so ugotovili, da nima srajce, ki bi jo lahko dal, da bi slu\xc5\xbeabnik ozdravel. Pod ogrinjalom, ki ga je nosil je bila samo njegova gola ko\xc5\xbea. Slu\xc5\xbeabniki so se vrnili v pala\xc4\x8do praznih rok.\n_START_SECTION_\nZAKLJU\xc4\x8cEK\n_START_PARAGRAPH_\nPripovedka o kralju Matja\xc5\xbeu se pojavlja v \xc5\xa1tevilnih ina\xc4\x8dicah. Zgoraj so predstavljene obnove devetih ina\xc4\x8dic. Opazimo lahko, da so si vse zelo podobne, vendar skoraj v vsaki pripovedki nastopa kak\xc5\xa1en nov junak, ali je postavljeno v drugo okolje. _NEWLINE_Zanimivost o kralju Matja\xc5\xbeu je ta, da \xc5\xa1e dandanes veliko ljudi hodi k votlini pod Peco preizku\xc5\xa1at svojo sre\xc4\x8do, da bi pa morda le videli kralja Matja\xc5\xbea. Druga zanimivost je ta, da vsako leto v dolini pod Peco pripravijo prireditev, kjer se mnogo ljudi zbere in v spomin na kralja Matja\xc5\xbea postavljajo sne\xc5\xbeene gradove. _NEWLINE_Kralj Matja\xc5\xbe  se ne pojavlja le kot epska pripovedka, vendar si jo lahko ogledamo tudi v gledali\xc5\xa1\xc4\x8du, poslu\xc5\xa1amo preko avdio kasete ali gledamo doma preko video posnetka.'